钦定古今图书集成/明伦汇编/氏族典/第533卷 > 郭孝
## 钦定古今图书集成/明伦汇编/氏族典/第533卷 > 郭孝

按《仁和县志》：“孝字可忠，仁和人。嘉靖己未进士，任刑
部主事时，海瑞以直谏忤上意，欲寘极典，大司寇有
依违意，孝忿然曰：‘祸在一时，议在百世’。”遂署牍以进。
无何，分宜狱起，参论诸疏，多出孝手，中外以为快。历
员外郎中，出为湖广佥事，备兵惠潮。岭表盗贼充斥，
孝至，大修战具，遣人谕以祸福，遂大破之。当事者忌
其功，以“郊迎后时”为罪，遂罢归。未几，起补河南。再迁
江西副使，分巡饶南。饶亦多盗，孝至，增置战舰，星布
要津。贼发即受捕，江道遂清。寻转福建参政。后陞贵
州按察司，致仕归。孝历官三十年，产不及中人。